آسیا آلت تیکینتی یاتیریم بانکی

آسیا آلت تیکینتی یاتیریم بانکی (اینگیلیسجه. Asian Infrastructure Investment Bank) چین حوکومتی نین اؤنجوللوگویله یارادیلمیش میلتلر آراسی مالی انستیتو دور. باش دولاندیران مرکزی چین پایتختیپئکن ده دیر.

 گئچمیشی 
بندانگشتی|سول|آسیا آلت تیکینتی یاتیریم بانکینا قاتیلان اؤلکه لر
بانکین یارادیلماسی ایله باغلی بیرینجی سَنَد ۲۰۱۴ اوکتوبر آیی نین ۲۴جو گونونده ایمضالانمیشدیر. بۇ گون آسیا قیتَسی نین (قاره سی نین) ۲۱ اؤلکه سی بۇ بؤیوک یاتیریم (سرمایه) بانکی نین یارادیلماسی مقصدی ایله مموراندوم ایمضالاییبلار.

 ماده لَر آنلاشماسی 
بانکین اساس قورولما سَندی اوْلان "ماده لَر آنلاشماسی"دیر.

۲۰۱۵جی ایلین ۲۷-۲۸ آوریل گونلرینده پئکن شهرینده و ۲۰-۲۲ مئی تاریخلرینده سینقاپور دا گَلَجک قوروجو عوضولری نین تمثیلچیلرینین مووافیق اولاراق کئچیریلمیش ۴جو و ۵جی اوتوروملاریندا اورک بیرلیکله راضیلاشدیریلمیش "ماده لر آنلاشماسی"نی ۲۹ ژوئن ۲۰۱۵جی ایل تاریخینده پئکنده قوروجو عوضو دورومونا مالیک اوْلان ۵۷ اؤلکه دن ۵۰سی طرفیندن ایمضالانمیشدیر.

 قورال یاتیریمی  
اساساً آسیا بؤلگه سینده آلت تیکینتی نین گَلیشدیریلمه سی حیمایت ائدَجَک بانکین قورال یاتیریمی ۱۰۰ میلیارد آمریکا دولاری مبلغینده تعیین ائدیلمیشدیر. بونو دا یاخلاشیق یوزدَه ۷۵ی آسیا اؤلکه لری تامین ائدَجَکدیر. اؤلکه لرین پایی اونلارین ایقتیصادی نین توتومونا اویغون دور. بانکین سهاملیلاری بیر نئچه سی بونلاردیر:
 چین - ۲۶.۰۶%
 هیند - ۷.۵%
 روسیه - ۵.۹۲%
 آلمان - ۴.۱۵%
 گونئی کوره - ۳.۵%
 اوسترالیا - ۳.۴۶%
 فرانسه - ۳.۱۹%
 تورکیه - ۲.۵۲%
 ایران - ۱.۶۳%
 آذربایجان جومهوریتی - ۰.۲۵% (۲۴۵.۱ میلیون دولار)

 چالیشماق پلانی 
فعالیتی آسیا اؤلکه لری نین آلت یاپیم باخیمیندان گَلیشمه سینه یؤنَلمیشدیر.

بانک بیرینجی مرحله ده اوروپا یا یئنی آلوئر (تیجارت) یولو اولاجاق یئنی ایپَک یولونون یارادیلماسینا جَملَیَجَک. بانکین مالیه لشدیرمَیی پلانلاشدیردیغی طرحلر سیراسیندا بغداد و چین آراسیندا بیرباشا دَمیر یول باغلانتیسی نین قورولماسی دا یئر آلیر.

 قایناقلار 
 Asiya İnfrastruktur İnvestisiya Bankı